als_Latn dik_Latn sag_Latn
aSport.info – Trajneri i kombëtares franceze Didier Deschamps në një intervistë për ‘L’Equipe’ ka kritikuar organin më të lartë futbollistik Fifa për shtyrjen e afatit të votimit për fituesin e ‘Topit të Artë’, duke e quajtur të turpshme dhe ndryshim të rregullave të lojës. “Sigurisht që ka dhe lojtare të tjerë të shkëlqyer, por për vitin 2013 Ribery është më i miri. Ka qënë vendimtar me Bayernin dhe kombëtaren. Ndikimi në lojë, golat dhe asiset e vërtetojnë këtë. Fitoi katër trofe me skuadrën e tij, ishte lojtari më i mirë i Bundesligës, më i miri i Europës.
Këtë shtyrje të afatit e shof shumë të çuditshme. Të turpshme. Nuk dua të përdor fjalë të tjera më të rënda, por sinqerisht nuk e kuptoj dot aspak sesi mund të ndryshosh rregullat në mes të lojës”.
Franck Ribery fitoi ‘Tripietën’ me Bayern, si dhe ‘Superkupën e Europës’ në gusht. Gjithashtu ai ishte lojtari vendimtar i Francës në kualifikimin drejt botërorit ‘Brazil 2014′.
You must be logged in to post a comment Login
als_Latn als_Latn als_Latn eng_Latn